Auglýst er eftir tónlistarfólki sem vill taka þátt í stofutónleikum í sumar Stofutónleikar á Gljúfrasteini 2014 Halldór Laxness var fagurkeri og áhugasamur um tónlist og tónlistarflutning . Hann lék sjálfur prýðilega vel á píanó og t.d. var J. S. Bach í miklu uppáhaldi hjá skáldinu . Þau hjónin Halldór og Auður efndu oft til tónleika heima í stofunni á Gljúfrasteini á meðan þau bjuggu þar . Tónleikarnir fara fram alla sunnudaga kl. 16 , frá 1. júní - 31. ágúst og er miðað við að þeir séu að jafnaði hálftíma langir . Á vef Gljúfrasteins má finna upplýsingar um þá stofutónleika sem haldnir hafa verið til þessa . Vinsamlega sendið upplýsingar um dagskrá og ferilskrá á netfangið gljufrasteinn[hja]gljufrasteinn.is fyrir 22. mars 2014 . Staðfesting móttöku umsóknar verður send í tölvupósti .